**Izziņa par atzinumos sniegtajiem iebildumiem**

|  |
| --- |
| **Noteikumu projekts “Grozījums Ministru kabineta 2010. gada 27.aprīļa noteikumos Nr. 405 “Latvijas valsts karoga likuma piemērošanas noteikumi””** |
| (dokumenta veids un nosaukums) |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  "28.1 Par karoga pastāvīgu novietošanu vietās, kur valsts galvenie autoceļi šķērso iekšējo robežu un par karoga un tam piegulošās teritorijas uzturēšanu, ir atbildīga valsts sabiedrība ar ierobežotu sabiedrību "Latvijas Valsts ceļi"." | **Konkurences padome**(13.05.2021. Nr.1.7-2/681)2020. gadā Valsts heraldikas komisija vērtēja Ministru kabineta 2010. gada 27.aprīļa noteikumos Nr. 405 “Latvijas valsts karoga likuma piemērošanas noteikumi” (turpmāk- Noteikumi) iekļautās prasības valsts karogam, cita starpā ņemot vērā uzņēmēju paustās bažas par karogu audumu, kas atbilstu Noteikumu 18. punktam, ierobežotu piedāvājumu, kā iespējamu risinājumu izskatot precizējumus Noteikumu 18. punktā:* Noteikumu 18.2. apakšpunkts paredz, ka Latvijas valsts karogu ir jāizgatavo no auduma, kura virsmas blīvums ir ne mazāks par 110 g/m2. Attiecībā uz šo punktu tika vērtēta iespēja pieļaut atkāpes no noteiktā karoga auduma virsmas blīvuma 5% robežās, līdz ar to Noteikumos būtu nosakāms, ka auduma virsmas blīvums ir ne mazāks par 105 g/m2.
* Noteikumu 18.3. apakšpunkta šī brīža redakcijā paredz, ka Latvijas valsts karoga auduma biezumam ir jābūt ne mazākam 0,29 mm, attiecībā uz ko tika vērtēta iespēja samazināt noteikto karoga minimālo auduma biezumu par 0,015mm - no 0,29 mm uz 0,275 mm.
* Noteikumu 18.6. apakšpunkts paredz, ka Latvijas valsts karoga auduma gaismas necaurlaidības koeficientam ir jābūt robežās no 6 līdz 7 (60–70 %). Attiecībā uz šo punktu tika vērtēts risinājums noteikt tikai minimālo gaismas necaurlaidības koeficenta robežlielumu - ne mazāku kā 60%.

Līdz ar to KP, vienlaikus, lai novērstu to, ka Noteikumi īsā laika posmā tiek vairākkārt grozīti, kā arī nodrošinātu atviegloto prasību ātrāku spēkā stāšanos, **izsaka iebildumu**, aicinot papildināt Projektu ar grozījumiem noteikumos, kas paredzētu izteikt Noteikumu 18.2., 18.3. un 18.6. apakšpunktus šādās redakcijās:“18.2. auduma virsmas blīvums ir ne mazāks par **105** g/m2”;“18.3. auduma biezums ir ne mazāks par **0,275mm**”;“18.6. auduma gaismas necaurlaidības koeficients ir **ne mazāks par 60%**”.**Latvijas Valsts prezidenta kanceleja,** **Valsts heraldikas komisija**(18.05.2021. Nr.648)Valsts heraldikas komisija (turpmāk – VHK) š.g. 14. maijā saņēma Konkurences padomes atzinumu par grozījumiem Ministru kabineta 2010. gada 27.aprīļa noteikumos Nr.405 “Latvijas valsts karoga likuma piemērošanas noteikumi”” (VSS-396), kuros iesaka Satiksmes ministrijai veikt grozījumus Noteikumu 18.punktā, kurā tiek definētas prasības audumam, no kura tiek izgatavots Latvijas valsts karogs (skat. Pielikumu Nr. 1).Latvijas valsts karogs ir viens trim Latvijas valsts simboliem, kura vizuālā un funkcionālā kvalitāte ir valsts prestiža jautājums, kas vistiešākā veidā cieši saistīta ar sabiedrības kopumā un indivīdu cieņpilnas attieksmes veidošanu un izpaušanu pret savu valsti. Ne mazāk nozīmīga šī simbola vizualizācijas kvalitāte ir starptautiskajā pieredzē un sadarbībā, kā arī valsts reprezentācijā. Tāpēc vēršam Jūsu uzmanību, ka “Latvijas valsts karogs kā valsts simbols ir Latvijas valsts konstitucionālās un starptautiskās identitātes neatņemams elements” *(Satversmes tiesas 2015. gada 2. jūlija sprieduma lietā Nr. 2015-01-01 15.2. punkts*). Valsts karoga lietojums stiprina valstisko apziņu un līdz ar to arī demokrātisko Latvijas Republiku (*turpat*). Tāpēc nepieciešams pievērst īpašu uzmanību valsts karoga vizuālās un funkcionālās kvalitātes prasībām. Šie jautājumi nav skatāmi tikai šauri no konkurences un komersantu interešu perspektīvām. Te visupirms jāņem vērā valsts karoga kā valsts simbola konstitucionālais rangs un nepieciešamība nodrošināt tam nepieciešamo cieņu. VHK, ņemot vērā iepriekšējās diskusijas par Valsts karoga likuma un attiecīgo Ministru kabineta noteikumu grozījumiem, nesaskata nekādu pamatu Ministru kabineta noteikumos noteikto kvalitātes prasību samazināšanai. Lai sagatavotu un pieņemtu grozījumus Valsts karoga likumā, kas beidzot nosaka konkrētas prasības Latvijas valsts karoga audumam un citus tehniskos parametrus (tie stājās spēkā 2018. gada 01.10.), uz kuru pamata Ministru kabinets izstrādāja atbilstošus grozījumus Ministru kabineta noteikumus, VHK veica vairāk kā divus gadus ilgu sagatavošanas darbu: reālās situācijas vērtējumu valstī;starptautiskas pieredzes izpēti ES valstīs saistībā ar valsts karoga izgatavošanas kvalitatīvajiem rādītājiem;uzklausīja tekstilnozares ekspertu viedokli un valsts karoga pasūtītāju – pašvaldību viedokļus un ieteikumus; organizēja debates ar Tieslietu un Ārlietu ministrijas pārstāvjiem.Kāpēc VHK tik strikti vārda tiešā nozīmē cīnījās par šādiem grozījumiem?Pirmkārt – sabiedriskajā telpā gan ikdienā, gan svētku reizēs bija redzami karogi nepareizās krāsās (visbiežāk – Austrijas karoga tonī), kurus mums adresētajās vēstulēs apzīmēja kā “viltotus” valsts karogus, otrkārt – ļoti bieži pie namu fasādēm un mastos “plīvoja” driskās saplēsti audumu gabali, kuros sarkanbaltsarkanais bija saplūdis nenosakāmas krāsas pārejās, treškārt - veikalos pircējiem tika piedāvāti t.s. valsts karogi, kuri bija marles biezumā, ar visām no tām izrietošajām sekām. Kopš pieņemtajiem grozījumiem Valsts karoga likumā un Ministru kabineta noteikumos ir pagājuši vairāk kā divi gadi, kuru laikā situācija ir būtiski uzlabojusies – pilsētu un novadu pašvaldību teritorijās redzami likumam atbilstošos krāstoņos izlikti valsts karogi, gan arī dekoratīvos nolūkos lietotās valsts karoga krāsu salikumos izmantotās dekoratīvās lentes/joslas. Arī iedzīvotāju atsauksmēs ir norādes uz krasu situācijas uzlabošanos.Sazinoties ar Patērētāju tiesību aizsardzības centru sakarā ar Konkurences padomes rosinātajiem grozījumiem, tika noskaidrots, ka1. nav sūdzību par pārkāpumiem, kas saistīti ar valsts karoga kvalitāti;
2. nav objektīvu iemeslu šādiem grozījumiem.

Satiksmes ministrijas iesniegtajā grozījumā (skat. Pielikums Nr. 2) piedāvāts regulēt Latvijas valsts karoga novietošanu vietās, kur valsts galvenie autoceļi šķērso iekšējo robežu. Šīs teritorijas vairumā gadījumu ir pārskatāmas no attālas distances, pakļautas spēcīgai vēja un visiem citiem meteoroloģiskajiem apstākļiem. Tādēļ šo karogu audumam jābūt īpaši izturīgam, valsts tēlu reprezentējošam.Karoga auduma blīvums un biezums ir savstarpēji cieši saistīti parametri, kas vistiešākā veidā ietekmē valsts simbola – valsts karoga auduma stiprību un to samazināt nedrīkst.**VHK viedoklis par Konkurences padomes iesniegtajiem grozījumiem ir sekojošs:** *Ministru kabineta 2010. gada 27.aprīļa noteikumos Nr.405 “Latvijas valsts karoga likuma piemērošanas noteikumi””* to 18.2 apakšpunktu un 18.3. apakšpunktu atstāt nemainīgu, proti, saglabāt jau spēkā esošās prasības: **“18.2. auduma virsmas blīvums ir ne mazāks par 110 g/m2;****18.3.. auduma biezums ir ne mazāks par 0,29 mm”.****Savukārt noteikumu 18.6. apakšpunktu izteikt sekojoši:** **“18.6. auduma gaismas necaurlaidības koeficients ir ne mazāks par 60%”.****Patērētāju tiesību aizsardzības centrs** (20.05.2021.Nr.2.-1/4795)Patērētāju tiesību aizsardzības centrs (turpmāk – *PTAC*) 2021.gada 14.maijā ir saņēmis Konkurences padomes (turpmāk – *KP*) 2021.gada 13.maija atzinumu Nr.1.7-2/681 par Satiksmes ministrijas izstrādāto Ministru kabineta noteikumu projektu *“Grozījums Ministru kabineta 2010.gada 27.aprīļa noteikumos Nr.405 “Latvijas valsts karoga likuma piemērošanas noteikumi””* (VSS-396) (turpmāk – *Atzinums*), kurā *KP* izsaka iebildumus par projektu un aicina to papildināt ar grozījumiem, kas paredzētu izteikt *Noteikumu Nr.405[[1]](#footnote-1)* 18.2., 18.3. un 18.6.apakšpunktu šādā redakcijā:18.2. auduma virsmas blīvums ir ne mazāks par 105 g/m2;18.3. auduma biezums ir ne mazāks par 0,275 mm;18.6. auduma gaismas necaurlaidības koeficients ir ne mazāks par 60%.*PTAC* ir iepazinies ar *Atzinumu* un kā Latvijas valsts karoga tirgus uzraudzības iestāde norāda, ka daļēji atbalsta *KP* piedāvātos *Noteikumu Nr.405* grozījumus, izsakot turpmāk minēto viedokli.Attiecībā par *Noteikumu Nr.405* 18.2. un 18.3.apakšpunktā noteiktajām karoga auduma prasībām *PTAC* norāda, ka *KP* piedāvātās izmaiņas konkrētajiem parametriem ir nebūtiskas un to ieviešana nepadarīs karoga auduma piedāvājumu plašāku. Turklāt tirgus uzraudzības un kontroles darbību rezultātā konstatētās karoga auduma prasību novirzes no normas katrā atsevišķā gadījumā tiek vērtētas, veicot riska novērtēšanu[[2]](#footnote-2), un minimālu noviržu gadījumā personām sankcijas netiek piemērotas. Līdz ar to *KP* piedāvātās izmaiņas *Noteikumu Nr.405* 18.2. un 18.3.apakšpunktā *PTAC* neatbalsta.Savukārt par *Noteikumu Nr.405* 18.6.apakšpunktā noteiktā auduma parametra piedāvātajām izmaiņām *PTAC* norāda, ka šī parametra vērtību varētu precizēt, nosakot ne mazāku par 60%. Šāda neliela izmaiņa auduma gaismas necaurlaidības koeficienta vērtībai *PTAC* ieskatā būtisku ietekmi uz karoga kvalitāti neatstās, līdz ar to *KP* piedāvātās izmaiņas *Noteikumu Nr.405* 18.6.apakšpunktā *PTAC* atbalsta.Vienlaicīgi *PTAC* informē, ka līdz šim nav saņemti signāli no nozares par to, ka konkrētās *Noteikumos Nr.405* ietvertās tiesību normas būtu nepieciešams pārskatīt un ka esošās karoga audumam izvirzītās prasības būtu grūti izpildāmas. Tāpat ir jāņem vērā, ka minētie Latvijas valsts karoga izgatavošanas tehniskie parametri tiek piemēroti jau vairāk kā divus gadus un to mīkstināšana, izņemot auduma gaismas necaurlaidības koeficientam izvirzītās prasības (ne mazāk par 60%), neveicinātu kvalitatīvu karogu izgatavošanu un izplatīšanu, bet būtu solis atpakaļ to tirgus uzraudzības procesā.  | **Nav ņemts vērā**Satiksmes ministrijas iesniegtais grozījums paredz tikai tehniskas izmaiņas, nosakot atbildīgo institūciju. Konkurences padomes iebildumu neatbalsta arī Latvijas Valsts prezidenta kancelejas Valsts heraldikas komisija un Patērētāju tiesību aizsardzības centrs. |   |   "28.1 Par karoga pastāvīgu novietošanu vietās, kur valsts galvenie autoceļi šķērso iekšējo robežu un par karoga un tam piegulošās teritorijas uzturēšanu, ir atbildīga valsts sabiedrība ar ierobežotu sabiedrību "Latvijas Valsts ceļi"." |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums |   |
|   |   |
| Saskaņošanas dalībnieki |  Tieslietu ministrija, Finanšu ministrija, Latvijas Pašvaldību savienība, Konkurences padome |
|    |   |
|   |   |   |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Konkurences padome, Latvijas Valsts prezidenta kancelejas Valsts heraldikas komisija, Patērētāju tiesību aizsardzības centrs  |
|    |   |
|   |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |   |
|    |   |
|    |   |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|   |   |   |   |   |
|   |   |   |   |   |

|  |  |
| --- | --- |
| Atbildīgā amatpersona |    |
|   | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |  |
| --- | --- |
| Tālivaldis Vectirāns |   |
| (par projektu atbildīgās amatpersonas vārds un uzvārds) |   |
| Autoceļu infrastruktūras departamenta direktors  |   |
| (amats) |   |
| 67028300  |   |
| (tālruņa un faksa numurs) |   |
| Talivaldis.Vectirans@sam.gov.lv  |   |
| (e-pasta adrese) |  |

1. Ministru kabineta 2010.gada 27.aprīļa noteikumi Nr.405 *“Latvijas valsts karoga likuma piemērošanas noteikumi”* [↑](#footnote-ref-1)
2. tiek vērtēta konkrēto neatbilstību ietekme uz karoga kvalitāti [↑](#footnote-ref-2)